
Înregistrarea decesului

Actul de deces se întocmeşte la primăria municipiului în a cărei rază teritorială s-a produs decesul.

Declaraţia de deces se face, verbal, în termen de 3 zile de la data încetării din viaţă a persoanei, de către persoanele prevăzute de lege. În acest termen se cuprinde atât ziua în care s-a produs decesul, cat şi ziua în care se face declaraţia.

Acte necesare:


1. Certificatul medical constatator al decesului, întocmit şi semnat de medicul sau cadrul mediu sanitar care a făcut constatarea, în care trebuie consemnată cauza decesului, fără prescurtări;
2. Aprobarea parchetului, în cazul în care se depăşeşte termenul legal de înregistrare a decesului, sau în cazul în care decesul s-a produs prin sinucidere, accident sau alte cauze violente;
3. Actul de identitate al celui decedat, în original;
4. Livretul militar sau adeverinţa de recrutare, după caz, pentru persoanele supuse obligaţiilor militare (bărbaţi cu vârsta între 18-60 ani), în original;
5. Certificate de stare civilă ale persoanei decedate;
6. Actul de identitate al persoanei care declară decesul, original;
7. Procesul-verbal întocmit de medic, în cazul înregistrării decesului unui cadavru neidentificat ;
8. Paşaportul, carnetul de identitate sau legitimaţia provizorie în cazul înregistrării decesului unui cetăţean străin ;
9. Hotărâre judecătorească declarativă de moarte, cu menţiunea rămasă definitivă şi irevocabilă, în cazul înregistrării unui deces prin această procedură.

